**Aktivita F2 Rozvody – Zemný plyn**

**Rozvody tepla, do ktorých je dodávané teplo, vyrobené s použitím zemného plynu**

Pomoc na modernizáciu skladovacích a distribučných sietí, ktoré prenášajú teplo a chlad vyrábané z fosílnych palív, možno poskytnúť len vtedy, ak sú splnené všetky tieto podmienky:

1. distribučná sieť je alebo bude vhodná na prenos tepla alebo chladu vyrábaného z obnoviteľných zdrojov energie a/alebo odpadového tepla;
2. modernizácia nemá za následok zvýšenú výrobu energie z fosílnych palív s výnimkou zemného plynu. V prípade modernizácie skladovacích alebo distribučných sietí na šírenie tepla a chladu vyrábaných zo zemného plynu, pokiaľ je výsledkom modernizácie zvýšená výroba energie zo zemného plynu, uvedené výrobné zariadenia musia byť v súlade s cieľmi v oblasti klímy na roky 2030 a 2050 v súlade s oddielom 4.31 prílohy 1 k delegovanému nariadeniu (EÚ) 2021/2139.

Ak má modernizácia za následok zvýšenie výroby energie zo zemného plynu, činnosť spĺňa kritérium podľa písmena a) alebo všetky kritériá podľa písmena b):

1. emisie skleníkových plynov počas životného cyklu v prípade výroby tepla/chladu z plynných palív sú nižšie ako 100 g ekvivalentu CO2/kWh. Úspory emisií skleníkových plynov počas životného cyklu sa vypočítavajú na základe odporúčania 2013/179/EÚ, prípadne normy ISO 14067:2018 alebo ISO 14064-1:2018.

Kvantifikované emisie skleníkových plynov počas životného cyklu overuje nezávislá tretia strana.

Ak zariadenia obsahujú akúkoľvek formu znižovania emisií vrátane zachytávania oxidu uhličitého alebo používania obnoviteľných alebo dekarbonizovaných nízkouhlíkových plynov, dané znižovanie emisií dodržiava v relevantných prípadoch príslušné oddiely tejto prílohy. Ak sa emisie CO2 z výroby elektriny zachytávajú, CO2 musí dodržať emisný limit stanovený v bode 1 tohto oddielu a musí sa prepravovať a uskladňovať pod zemou v súlade s technickými kritériami preskúmania pre prepravu CO2 a ukladanie CO2 stanovenými v oddiele 5.11, resp. oddiele 5.12 tejto prílohy;

1. zariadenia, na ktoré sa do 31. decembra 2030 udelí stavebné povolenie, spĺňajú všetky tieto podmienky:
2. tepelná energia vyrobená touto činnosťou sa používa v systéme účinného centralizovaného zásobovania teplom a chladom v zmysle vymedzenia v smernici 2012/27/EÚ;
3. priame emisie skleníkových plynov pochádzajúce z tejto činnosti sú nižšie ako 270 g ekvivalentu CO2/kWh výstupnej energie;
4. teplo/chlad, ktoré sa má nahradiť, nemožno vyrobiť z obnoviteľných zdrojov energie, pričom sa vychádza z porovnávacieho posúdenia s nákladovo najefektívnejšou a technicky uskutočniteľnej obnoviteľnej alternatívy pre tú istú kapacitu; výsledok tohto porovnávacieho posúdenia sa uverejňuje a je predmetom konzultácií so zainteresovanými stranami;
5. činnosť nahrádza existujúcu činnosť výroby tepla/chladu s vysokými emisiami, pri ktorej sa využívajútuhé alebo kvapalné fosílne palivá;
6. novoinštalovaná výrobná kapacita nepresahuje kapacitu nahradeného zariadenia;
7. zariadenie je navrhnuté a vybudované tak, že využíva obnoviteľné a/alebo nízkouhlíkové plynné palivá a prechod na plné využívanie obnoviteľných a/alebo nízkouhlíkových plynných palív sa uskutoční do 31. decembra 2035 so záväzkom a overiteľným plánom schváleným riadiacim orgánom podniku;
8. nahradenie vedie k zníženiu emisií skleníkových plynov aspoň o 55 % na kWh výstupnej energie;
9. renováciou zariadenia sa nezvýši výrobná kapacita zariadenia;
10. ak sa činnosť vykonáva na území členského štátu, v ktorom sa na výrobu energie využíva uhlie, uvedený členský štát sa zaviazal postupne ukončovať využívanie výroby energie z uhlia a oznámil to vo svojom integrovanom národnom energetickom a klimatickom pláne uvedenom v článku 3 nariadenia (EÚ) 2018/1999 alebo v inom nástroji.

Splnenie kritérií uvedených v bode 1 písm. b) overuje nezávislá tretia strana. Nezávislý overovateľ, ktorý je treťou stranou, má potrebné zdroje a odborné znalosti na vykonanie takéhoto overovania. Nezávislý overovateľ, ktorý je treťou stranou, nie je v konflikte záujmov s vlastníkom či financovateľom a nezapája sa do prípravy či prevádzky činnosti. Nezávislý overovateľ, ktorý je treťou stranou, dôsledne overuje plnenie technických kritérií preskúmania.